KOMISIJOS REGLAMENTAS (EB) Nr. 2149/2005
2005 m. gruodžio 23 d.
nustatantis AKR šalių kilmės bananų importo licencijoms taikytinus sumažinimo koeficientus 2006 m. sausio ir vasario mėn.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2005 m. lapkričio 29 d. Tarybos reglamentą (EB) Nr. 1964/2005 dėl bananams taikomų muito normų (1),
atsižvelgdama į 2005 m. gruodžio 9 d. Komisijos reglamentą (EB) Nr. 2015/2005 dėl AKR šalių kilmės bananų importo pagal tarifines kvotas, atidarytas Tarybos reglamentu (EB) Nr. 1964/2005 dėl bananams 2006 m. sausio ir vasario mėnesiais taikomų muito normų (2), ypač į jo 6 straipsnio 2 dalį,
kadangi:
(1)
Valstybėse narėse laikantis Reglamento (EB) Nr. 2015/2005 pateiktose ir Komisijai pagal minėto reglamento 6 straipsnį perduotose paraiškose bananų importo licencijoms nurodyti kiekiai viršija 2 straipsnyje nurodytus galimus kiekius, t. y. jie yra 135 000 t ir 25 000 t atitinkamai II ir III antraštinėse dalyse nurodytiems operatoriams.
(2)
Reikia nustatyti atitinkamus paraiškoms taikytinus sumažinimo koeficientus,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 2015/2005 II antraštinėje dalyje nurodytų operatorių pateiktoms importo licencijų paraiškoms, skirtoms 135 000 t tarifinės kvotos daliai, taikomas 22,039 % sumažinimo koeficientas.
2. Reglamento (EB) Nr. 2015/2005 III antraštinėje dalyje nurodytų operatorių pateiktoms importo licencijų paraiškoms, skirtoms 25 000 t tarifinės kvotos daliai, taikomas 1,294 % sumažinimo koeficientas.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. gruodžio 23 d.